**SUSITARIMAS NR. 3 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES S-452**

2025-06-12

**AB „Via Lietuva“**, atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Gevalda“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-05-08 Šalys sudarė pirkimo sutartį Nr. S-452 (toliau – **Sutartis**), projekte „Krašto kelio Nr. 221 Vievis-Aukštadvaris ruožo nuo 10,60 km iki 17,749 km kapitalinis remontas“ (toliau – **Projektas**);
2. Sutarties pagrindu Rangovas Užsakovui įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu Užsakovas informavo Rangovą apie sudarytą bendradarbiavimo sutartį su Elektrėnų savivaldybės administracija bei paprašė Rangovo atlikti 4 nuovažų įrengimo darbus, kurių įrengimas buvo numatytas bendradarbiavimo sutartyje: ,,Via Lietuva valstybinės reikšmės kelią Nr. 221 Vievis - Aukštadvaris valdo patikėjimo teise, o Savivaldybė vietinės reikšmės: (1.) Koridorių ties Pk 56+00. Koridoriaus pradžios ties keliu Nr. 221 koordinatė X: 2Krašto kelio Nr. 221 Vievis-Aukštadvaris ruožo nuo 3,388 km iki 10,60 km kapitalinis remontas6068789 Y: 548143; (2.) Koridorių ties Pk 80+20. Koridoriaus pradžios ties keliu Nr. 221 koordinatė X: 6067298 Y: 546438; (3.) Koridorių ties Pk 150+60. Koridoriaus pradžios ties keliu Nr. 221 koordinatė X: 6062547 Y: 542780; (4.) Kelią ties Pk 158+20. Vietinės reikšmės kelio pradžios ties keliu Nr. 221 X: 6061806 Y: 542641, valdo nuosavybės teise” (detalizuota Priede Nr. 1), dėl ko atsirado poreikis papildomiems darbams, kurių kaina sudaro: **10 302,65 Eur be PVM**;
4. Papildomi darbai atliekami remiantis Užsakovo nurodymu (Sutarties 147 p.), jie nebuvo įtraukti į Sutarties apimtį, jų kaina yra paremta sutartiniais įkainiais, bei jau 2024 m. rugpjūčio 21 dienai suderinta su Elektrėnų savivaldybės administracija.
5. Sutarties 139 punktu Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus tvarka ir Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 13983,51 Eur (trylika tūkstančių devyni šimtai aštuoniasdešimt trys eurai 51 ct).
   2. papildomų darbų kaina be PVM yra 11556,62 Eur (vienuolika tūkstančių penki šimtai penkiasdešimt šeši eurai 62 ct).
   3. 21 proc. PVM yra 2426,89 Eur (du tūkstančiai keturi šimtai dvidešimt šeši eurai 89 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 1517,30 Eur (vienas tūkstantis penki šimtai septyniolika eurų 30 ct).
   2. neatliekamų darbų kaina be PVM yra 1253,97 Eur (vienas tūkstantis du šimtai penkiasdešimt trys eurai 97 ct).
   3. 21 proc. PVM yra 263,33 Eur (du šimtai šešiasdešimt trys eurai 33 ct).
3. Atsižvelgiant į Sutarties 13 punktą, taip pat dėl aukščiau šiame Susitarime nurodytų sąlygų, Sutarties kaina padidėja toliau nurodyta suma: 12 466,21 Eur (su PVM). Galutinė Sutarties kaina yra: 8 696 543,26 Eur su PVM (aštuoni milijonai šeši šimtai devyniasdešimt šeši tūkstančiai penki šimtai keturiasdešimt trys eurai 26 ct).
4. Šalys susitaria, kad dėl papildomų darbų suteikiamas **7 kalendorinių dienų** papildomas darbų atlikimo terminas.
5. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą.
6. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
7. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
8. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
9. Susitarimas yra neatskiriama ir sudėtinė Sutarties dalis.
10. Susitarimo priedai:

10.1. Priedas Nr. 1 – Darbų pakeitimas Nr. 3

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Gevalda“**  Terminalo g. 6, Kuprioniškių k.,  LT – 13279 Vilniaus r.  Įmonės kodas 302592895  Telefonas +370 616 80033  El. paštas info@gevalda.lt  A. s. LT947180000022467867  AB Šiaulių bankas |